Document ID: 32001R0089

Uredba Komisije (ES) št. 89/2001
z dne 17. januarja 2001
o spremembi Uredbe Sveta (EGS) št. 574/72 o določitvi postopka za izvajanje Uredbe (EGS) št. 1408/71 o izvajanju sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 574/72 z dne 21. marca 1972 o določitvi postopka za izvajanje Uredbe (EGS) št. 1408/71 o izvajanju sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti [1], kakor je bila nazadnje spremenjena z Uredbo (ES) št. 1399/1999 [2], in zlasti člena 122 Uredbe,
ob upoštevanju naslednjega:
(1) Nekatere države članice ali njihovi pristojni organi so zahtevali spremembe prilog k Uredbi (EGS) št. 574/72.
(2) Te spremembe izhajajo iz sklepov, ki so jih sprejele države članice ali zadevne države članice ali njihovi pristojni organi, odgovorni za izvajanje predpisov socialne varnosti v skladu s pravom Skupnosti.
(3) Pridobljeno je bilo soglasno mnenje Upravne komisije za socialno varnost delavcev migrantov -
SPREJELA NASLEDNJO UREDBO:
Člen 1
Priloge 1 do 5 in Priloga 10 k Uredbi (EGS) št. 574/72 se spremenijo v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. januarja 2001

Labels: 0
18
9